Lav et referat af nedenstående tekst:

Tekst:
Klokken 17.41 onsdag aften fik politiet en anmeldelse om farlig kørsel, og sendte en patrulje til Hirtshals. Her blev en 31-årig mand fra Litauen uden bopæl i Danmark stoppet med en promille på langt over 2,0. Det gav torsdag ved grundlovsforhøret en sigtelse for spirituskørsel. Det oplyser anklager ved retten i Hjørring, Kristina Frandsen. Den 31-årige blev anholdt på stedet og taget med til detentionen i Aalborg, hvor der blev taget blodprøver, mens bilen blev beslaglagt. Ved grundlovsforhøret protesterede manden ikke over beslaglæggelsen af bilen, ligesom han ikke kærede varetægtsfængslingen på 14 dage. Det fortæller anklager Kristina Frandsen. Vanvidskørsel og udvisning af landet Viser den endelige blodprøve, at mandens promille var over 2,0, vil han med stor sandsynlighed blive sigtet for vanvidskørsel og udvisning af landet. Med en sådan sigtelse vil bilen blive konfiskeret, der vil blive udstedt en bøde, og herudover kan den 31-årige blive udvist fra Danmark med indrejseforbud. - Manden bliver fremstillet efter reglerne i hjemrejseloven, fordi han ikke har bopæl i Danmark. Det er betingelserne for en sådan kørsel, siger Kristina Frandsen. Med en promille på over to vil man normalt være synligt beruset, have svært ved at tale eller gå, man kan kaste op og falde i søvn, og vejrtrækningen kan være besværet.

Referat:
Hvis blodprøver viser, at promillen er så høj, som anvist på alkometeret, vil bilisten kunne sigtes for vanvidskørsel.